

LĒMUMS

Ādažos, Ādažu novadā

2024. gada 28.novembrī **Nr. 478**

**Par Ādažu novada pašvaldības domes piekrišanu zemes Kalmju ielā 12, Carnikavā iegūšanai īpašumā**

Ādažu novada pašvaldības dome izskatīja Krievijas Federācijas pilsones (*vārds, uzvārds*), deklarētā adrese: (*adrese*) (turpmāk- Iesniedzēja), 21.11.2024. iesniegumu (pašvaldības reģ. Nr. ĀNP/1-11-1/24/6306) ar lūgumu izsniegt izziņu, par Ādažu novada pašvaldības domes piekrišanu nekustamā īpašuma Kalmju iela 12, Carnikava, Carnikavas pag., Ādažu nov., reģistrācijai zemesgrāmatā saskaņā ar likuma “Par zemes privatizāciju lauku apvidos” 30. pantā noteikto darījumu izskatīšanas kārtību.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamā īpašuma zemesgabals ierakstīts Rīgas rajona tiesas Carnikavas pagasta zemesgrāmatas nodalījumā Nr. 100000608114 un Nekustamā īpašuma valsts kadastra informācijas sistēmā tam reģistrēts nekustamā īpašuma lietošanas mērķis “Neapgūta individuālo dzīvojamo māju apbūves zeme”, lietošanas mērķa kods 0600.
2. Saskaņā ar 20.11.2024. Nekustamā īpašuma pirkuma līgumu Nr. K12-241120, SIA “CARNIKAVAS PROJEKTI” pārdod Iesniedzējai nekustamā īpašuma Kalmju iela 12, Carnikava, Carnikavas pag., Ādažu nov., sastāvā ietilpstošu neapbūvētu zemesgabalu 0,1201 ha platībā ar kadastra apzīmējumu 8052 005 2096.
3. Zemesgabals, atbilstoši Carnikavas novada teritorijas plānojumam 2018.-2028. gadam (turpmāk - teritorijas plānojums), atrodas Savrupmāju apbūves teritorijā DzS2. Tā noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un tās galvenais izmantošanas veids ir savrupmāju un vasarnīcu apbūve.
4. Uz Zemesgabalu neattiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītais Zemesgabala turpmākās izmantošanas mērķis nav pretrunā ar teritorijas plānojumu.
5. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 22.11.2024. tika pārbaudītas ziņas par Iesniedzēju (avots - www.lursoft.lv). Subjekts sankciju sarakstos nav atrasts.

Ņemot vērā augstāk minēto, pamatojoties uz likuma “Par zemes privatizāciju lauku apvidos” 28. panta ceturto daļu, 29. panta otro daļu, 30. panta pirmo un otro daļu, Ādažu novada pašvaldības dome

**NOLEMJ:**

1. Izsniegt Krievijas Federācijas pilsonei (*vārds, uzvārds*), (*personas kods*), izziņu par pašvaldības domes piekrišanu iegūt īpašumā nekustamā īpašuma Kalmju ielā 12, Carnikavā, Carnikavas pag., Ādažu nov. (kadastra Nr. 8052 005 1651), sastāvā ietilpstošu zemesgabalu 1201 m2 platībā, zemes vienības kadastra apzīmējums 8052 005 2096, dzīvojamās mājas celtniecībai un uzturēšanai.
2. Pašvaldības Centrālās pārvaldes Nekustamā īpašuma nodaļai sagatavot 1. punktā noteikto izziņu un pēc pašvaldības nodevas samaksas izsniegt iesniedzējai.
3. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
4. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU